OzLabs/hebrew-wiki-articles huggingface dataset:
Lonely Boy

"Lonely Boy" (בעברית: נער בודד) הוא שיר, שכתב והקליט הזמר פול אנקה. השיר הוקלט ב-1958 ויצא לאור ב-1959. אנקה שר את השיר בסרט "Girls Town". הסינגל הגיע למקום הראשון במצעד בילבורד הוט 100.<ref></ref> זה היה השיר הראשון של אנקה שהגיע לראש המצעד, אם כי קודם לכן הגיע השיר "דיאנה" לראש מצעד המכירות של בילבורד. השיר דורג במקום החמישי במצעד הבילבורד לשנת 1959.

בשנת 1975 ביצע בילי "קראש" קרדוק גרסת כיסוי של השיר עבור אלבומו "Knock Three Times". ב-1972 הוציא דוני אוסמונד סינגל עם השיר, שנכנס למצעד כבי-סייד של להיטו "Why".

ב-2007 נכלל השיר "Lonely Boy" באלבומו של אנקה "Classic Songs, My Way".<ref></ref>

== קישורים חיצוניים ==

== הערות שוליים ==

קטגוריה:שירי 1959
קטגוריה:שירי פול אנקה
קטגוריה:שירים באנגלית
קטגוריה:שירים על בדידות
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת ABC רקורדס
מיקלוש פראגו

מיקלוש פַרַאגוֹ (במקור גולדמן עד שנת 1899, בהונגרית: Faragó Miklós;<ref>A Belügyminisztérium 1902. évi 54979. sz. rendelete</ref> צ'ונגראד, 24 בפברואר 1884 – תל אביב, 15 במרץ 1972) היה עיתונאי יהודי-הונגרי, מוציא לאור, ניצול שואה שעלה לישראל בשנת 1946 מקים הוצאת "הרומן הזעיר", יחד עם שני בניו שעלו לישראל בתחילת מלחמת העולם השנייה.

== ביוגרפיה ==
פראגו סיים את לימודיו בתיכון בסולנוק ובסגד, לאחר מכן המשיך את לימודיו כסטודנט באוניברסיטת בודפשט (שמה היום אוניברסיטת אטווש לוראנד), ובשנת 1905 נכנס למקצוע העיתונאות. הוא הפך ראשית לכתב בעיתונים בארד, ולאחר מכן עבד במערכת העיתונות של "סגד והמחוז". משנת 1907 כבר עבד בעיתונים בבודפשט, משנת 1910 ועד סוף המהפכות בשנת 1919 עבד באֶשְט ("ערב" בהונגרית). עבודתו העיתונאית המצטיינת ביותר נופלת לתקופה זו. במהלך מלחמת העולם הראשונה שלח כתבות משדה הקרב. בתקופת הרפובליקה הסובייטית ההונגרית היה חבר במנהלת העיתונות ולאחר הנפילה היגר לאוסטריה, ומשם עבר לקלוז'-נפוקה שהפכה אז להיות חלק מרומניה. בתקופה זו הקים את "חברת הספרים וההפצה פאלאס", אותה פיתח להיקף משמעותי. הוא שב לאוסטריה בשנת 1926, ושנתיים לאחר מכן שב להונגריה בשנת 1928, אך לא הצליח לעסוק בעיתונות. בשנת 1932 ייסד את סדרת החוברות בכריכה רכה בשם "רומני הכרך" (הו') שפורסמו בין השנים 1932–1942. אלו היו רומנים בכריכה רכה (יומני משרתות) שנודעו במחירם "עשרה גרוש לחוברת" ובתוכן האיכותי שבהם. עד קיץ 1942, עד שנכנס לתוקפו צו שנקרא "יומני המשרתות"<ref>Csáki Béla: [http://epa.oszk.hu/00000/00021/00336/pdf/MKSZ_EPA00021_1988_104_01_041-053.pdf A ponyvairodalom "megrendszabályozása" az 1940-es évek elején]; in: Magyar Könyvszemle, 1988/1</ref>. בעשר השנים הללו הוא הוציא לאור כמעט 1,000 סיפורים. בשנת 1939 הגיע מיקלוש פראגו לארץ ישראל עם אשרת תייר, ואחריו הגיעו לאשקלון באונית מעפילים שני בניו אברהם וישראל (אנדראש ואישטוואן). הוא סייע להם בהקמת הוצאת "הרומן הזעיר", וחזר בשנת 1940 לאשתו שנשארה בהונגריה. לאחר שאשתו נספתה, עלה בשנת 1947 לארץ ישראל, והצטרף לבניו בניהול ההוצאה. ההוצאה פעלה בין השנים 1939–1961 במהלכן יצאו לאור קרוב ל-1000 חוברות של "הרומן הזעיר", שהפך בשנת 1952 לשבועון "הקולמוס". חלק גדול מן החוברות היו תרגומים של ספרוני הסדרה שיצאו לאור בהונגריה<ref></ref>. הוא נפטר בתל אביב בשנת 1972.

== לקריאה נוספת ==
* פאל גויאש בודפשט, איגוד הספרנים והארכיבאים ההונגרים. 1939-2002
* צ'בה נג'י, לקסיקון מספרות המהגרים ההונגרית. בודפשט הוצאת ארגומנטום-המוזיאון הספרותי פטופי והמרכז לספרות עכשווית, 2000
* המוסד הפנסיוני לעיתונים הונגריים. דוח שנתי. עמ' 1940–1943

== קישורים חיצוניים ==

*[https://opac-nevter.pim.hu/record/-/record/PIM53377 אינדקס ביוגרפי] המוזיאון הספרותי פטופי
* לקסיקון יהודי הונגרי עורך פטר אויווארי. 1929 &nbsp; 257. [http://mek.oszk.hu/04000/04093/html/szocikk/11340.htm מיקלוש פראגו] (גישה מקוונת)

== הערות שוליים ==

קטגוריה:עיתונאים יהודים הונגרים
קטגוריה:מו"לים יהודים הונגרים
קטגוריה:מהגרים מהונגריה
קטגוריה:ניצולי השואה: הונגריה
קטגוריה:עולים לאחר מלחמת העולם השנייה
קטגוריה:מו"לים ישראלים
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1884
קטגוריה:הונגרים שנפטרו ב-1972
קטגוריה:צ'ונגראד: אישים
משולש (כלי שרטוט)

שני משולשים ו[[סרגל]]
משולש משולב עם מד מעלות
משולש הוא כלי שרטוט עשוי מפלסטיק (ובעבר עשוי מעץ), בצורת משולש ישר-זווית. מקובלים שני דגמים של משולשים:
* משולש שווה-שוקיים ("משולש הכסף"): שבו, בנוסף לזווית הישרה, שתי זוויות, כל אחת מהן בת 45 מעלות.
* משולש שזוויותיו הן 90 מעלות, 60 מעלות ו-30 מעלות.
בצירוף עם סרגל T מאפשר המשולש שרטוט של קווים אנכיים וכן קווים אלכסוניים שהזווית שהם יוצרים עם קו הבסיס שווה לאחת מזוויות המשולש. הצמדת שני משולשים משני הדגמים זה לזה מאפשרת גם שרטוט זוויות של 75 מעלות ו-15 מעלות.

פעמים רבות יש על אחד מניצבי המשולש שנתות של סרגל, לשם מדידה של אורך הקו המשורטט.

דגם נוסף של משולש הוא משולש ישר-זווית שווה-שוקיים, שחלקו הפנימי, לאורך היתר, הוא מד מעלות. דגם זה נוצר לראשונה בשנת 1964 ונמכר בשם המסחרי Geodreieck.

==קישורים חיצוניים==

==הערות שוליים==

קטגוריה:כלי שרטוט טכני
בוב איינשטיין

סטיוארט רוברט "בוב" איינשטיין (באנגלית: Stewart Robert "Bob" Einstein; 20 בנובמבר 1942 – 2 בינואר 2019) היה שחקן, תסריטאי וקומיקאי יהודי אמריקאי. זוכה שני פרסי אמי.

==ביוגרפיה==
נולד בלוס אנג'לס לשחקנית תלמה לידס ולקומיקאי ואיש הרדיו הארי איינשטיין ולו שני אחים, בהם השחקן והקומיקאי אלברט ברוקס. הוריו יהודים ממוצא אשכנזי.

איינשטיין למד באוניברסיטת צ'אפמן והיה חלק מנבחרת הכדורסל של הקולג'.

בינואר 2019 נפטר איינשטיין כתוצאה ממחלת הסרטן, זמן קצר לאחר שהתגלתה אצלו המחלה. הוא היה נשוי לרוברטה והתגורר באינדיאן וולס שבקליפורניה.

==קריירה==
לאחר סיום לימודיו החל לעבוד בסוכנות פרסום כתסריטאי ובמאי פרסומות.
איינשטיין החל לכתוב לתוכנית The Smothers Brothers Comedy Hour בשנים 1968–1969. בתוכנית גם גילם את הדמות Officer Judy.

===סופר דייב===
בשנת 1972 הופיע לראשונה בדמות "סופר דייב אובורן" בתוכנית the John Byner Comedy Hour. לאורך השנים הופיע איינשטיין בדמות זו שיצר,של פעלולן שנפצע לעיתים קרובות במהלך ביצוע פעלוליו. בשנות ה-80 הופיע עם הדמות בתוכנית Bizarre שהוגשה אף היא על ידי ג'ון ביינר.

בדמות סופר דייב הופיע לעיתים תכופות בתוכנית הלייט נייט של דייוויד לטרמן. בשנים 1987–1991 הגיש את תוכנית הבידור Super Dave בדמותו. התוכנית שודרה בקנדה ובארצות הברית. בשנת 1992 שודרה בארצות הברית סדרת האנימציה Super Dave: Daredevil for Hire לה נתן איינשטיין את קולו. קומדיה קולנועית בכיכובו של איינשטיין The Extreme Adventures of Super Dave עלתה על המסכים בשנת 2000.

===תפקידים אחרים===
איינשטיין גילם במשך שש עונות את דמותו של מרטי פנקהאוזר בסדרה "תרגיע" שיצר לארי דייוויד ואת "לארי מידלמן" בעונה השלישית של הסדרה "משפחה בהפרעה". כן השתתף בסדרת הבובות "שיחות מלוכלכות".

בשנת 2007 שיחק בסרט "אושן 13" בתפקיד משני, ובעונה השנייה של סדנה לעצבים בתפקיד שכנו העצבני של צ'רלי גודסון (צ'רלי שין). איינשטיין הופיע פעמים בסדרת הרשת של ג'רי סיינפלד "קומיקאים במכוניות שותים קפה":בעונה הראשונה (2012) ובעונה השביעית (2017).

==פרסים==
איינשטיין זכה פעמיים בפרס אמי. הראשון בשנת 1969 על כתיבת התסריט לסדרה הקומית "Smothers Brothers", כחלק מצוות הכותבים. ב-1977 זכה בפרס אמי נוסף שניתן לתוכנית של דיק ואן דייק ברשת NBC בקטגוריית Outstanding Comedy-Variety or Music Program.

==פילמוגרפיה==
===קולנוע===

===טלוויזיה===

==קישורים חיצוניים==

* 

* 

==הערות שוליים==

קטגוריה:שחקני קולנוע וטלוויזיה יהודים אמריקאים
קטגוריה:קומיקאים יהודים אמריקאים
קטגוריה:בוגרי אוניברסיטת צ'אפמן
קטגוריה:אמריקאים שנולדו ב-1942
קטגוריה:אמריקאים שנפטרו ב-2019
סוד הממלכה הקסומה: היום פיראטית, מחר נסיכה!

סוד הממלכה הקסומה: היום פיראטית, מחר נסיכה! (באנגלית: !The Swan Princess: Princess Tomorrow, Pirate Today) הוא סרט פנטזיה והרפתקאות מוזיקלי אמריקאי בהנפשה ממוחשבת משנת 2016, שהופק על ידי חברות ההפקה Crest Animation Productions, Nest Family Entertainment, Streetlight Productions ו-Sony Wonder. הסרט בוים ונכתב על ידי ברייאן ניסן, יחד עם ביומו של ריצ'רד ריץ'.

הסרט משמש כסרט השישי בסדרת הסרטים "סוד הממלכה הקסומה", לאחר הסרט "הממלכה הקסומה: סיפור מלכותי", והוא מספר על אליס, בתם המאומצת של אודט ודרק, אשר יוצאת להרפתקה בלב הים יחד עם חבריה החיות של אודט במקום ללמוד כיצד אמורה נסיכה להתנהג.

הסרט הופץ לראשונה בארצות הברית ב-DVD וב-Blu-ray ב-6 בספטמבר 2016 על ידי Sony Pictures Home Entertainment. בישראל הסרט הופץ לראשונה בדיבוב עברי ב-DVD על ידי התו השמיני בשנת 2016, לאחר שהסרט האחרון שדובב לעברית במסגרת סדרת הסרטים היה "סוד הממלכה הקסומה 2: סודה של הטירה" בשנת 1997. אורך הסרט הוא כ-79 דקות, ושפת המקור שלו היא אנגלית.

בשנת 2017 הופק לסרט סרט המשך בשם "סוד הממלכה הקסומה: חשאיות מלכותית".

== תקציר העלילה ==
אליס, בתם המאומצת של אודט ודרק האוהבת הרפתקאות, צריכה להיות יחד עם המלכה אוברטה וללמוד כיצד אמורה נסיכה להתנהג, בזמן שהוריה יוצאים לעזור לאנשים לבנות גשר. אליס, שרוצה להיות פיראטית נועזת, אשר לא מעניין אותה איך נסיכה אמורה להתנהג, בורחת בלילה יחד עם הלורד רוג'רס, ז'אן-בוב הצפרדע וספיד הצב להפלגה בלב הים. העיניים מסתבכים כאשר ספינתם נטרפת, והחבורה מוצאת את עצמה על אי בודד השוכנים בו יצורים רעבים. באי החבורה פוגשת את לוקאס, נער צעיר החי בו בבידוד, כאשר יחד איתו הם פועלים כדי להימלט מהאי.

== דמויות ומדבבים ==
הדיבוב העברי בוים על ידי ג'ינו קמבוס, והופק על ידי אפרת אולמן ויורם שרתוק.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|אליס
|ג'יידן איסבל
|דון לני-גבאי
|-
|אודט
|לאורה באייליי
| rowspan="2" |קארין היימן
|-
|לוקאס
|גראנט דוראצו
|-
|פופין
|גרדנר ג'אס
| rowspan="2" |שאולי הלוי
|-
|סקאלי
| rowspan="3" |ג'וסף מדראנו
|-
|לורד רוג'רס
|צביקה שוורצברג
|-
|תוכי
|ניצן זיצר
|-
|ז'אן-בוב
|קלייטון ג'יימס
|מייק יעקב ברוק
|-
|ספיד
|דאג סטון
| rowspan="2" |צחי כהן
|-
|דרק
|יורי לוונטאל
|-
|ברודי
|ברייאן ניסן
| rowspan="2" |קובי ליקורמן
|-
|גיבי
|קווין לינקולן
|-
|אוברטה
|ג'ניפר מילר
|גבריאלה לואיס
|-
|אמא של לוקאס
|מקסין בלו
|מיה אלון
|-
|אבא של לוקאס
|קירבי ליי
|מייקל רוז
|-
|קיטל
|ג'ואי לוטסקו
|עמי מנדלמן
|-
|משרת
|
|שאולי בדישי
|}

== שירים ==
במהלך הסרט הושמעו חמישה שירים חדשים:
* "We Want Meat" ("אנחנו רוצים בשר")
* "A Pirate Today" ("פיראטית היום")
* "Green Thing" ("דבר ירוק")
* "Standing On My Own" ("עומד לבדי")
* "I'll Be Your Star" ("אני אהיה הכוכב שלך")

== קישורים חיצוניים ==

* 

קטגוריה:סרטי הנפשה אמריקאיים
קטגוריה:סרטי אנימציה ממוחשבת
קטגוריה:סרטי 2016
קטגוריה:סרטים באנגלית
קטגוריה:סרטי המשך אמריקאיים
קטגוריה:סרטי פנטזיה אמריקאיים
קטגוריה:סרטי הרפתקאות אמריקאיים
קטגוריה:סרטים מוזיקליים אמריקאיים
קטגוריה:סרטי הנפשה מוזיקליים
קטגוריה:סרטי אנימציה שיצאו ישירות בפורמט לצפייה ביתית
קטגוריה:סוד הממלכה הקסומה
מריו הרמוסו

מריו הרמוסו קנסקו (בספרדית: Mario Hermoso Canseco; נולד ב-18 ביוני 1995) הוא כדורגלן ספרדי, המשחק בעמדת הבלם באתלטיקו מדריד.

== קריירת מועדונים ==
=== ריאל מדריד ===
קבוצת המילואים של ריאל מדריד, 2016|טקסט=]]

הרמסו, נולד וגדל במדריד וקבל מילדות שיחק כדורגל במעדוני הנוער של ריאל מדריד, ב-2005 כשהיה בן 10 הצטרף הרמוסו לאקדמיה של ריאל מדריד, ב-28 בספטמבר 2012 עוד שהיה נער ערך הרמוסו הופעה במדי הקבוצה הבוגרת כאשר עלה כמחליף במשחק הידידות מול מילונאריוס פ.צ.

הרמוסו הועלה לקבוצת הנוער של ריאל מדריד המשחקת בליגה השלישית בספרד, בקיץ 2014. בעונת הבכורה שלו שיחק הרמוסו 34 משחקים ואף כבש שני שערים. ב-16 ביולי 2015 זמן קצר לאחר שהועלה הרמוסו לקבוצה המילואים של ריאל מדריד הושאל הרמוסו למועדון ריאל ואיאדוליד. הרמוסו ערך את הופעת הבכורה שלו בליגה הספרדית ב-22 באוגוסט 2015, בהפסד החוץ של ריאל ואיאדוליד מול קורדובה. עם שובו של הרמוסו מן ההשאלה הוא חזר לקבוצת המילואים של ריאל מדריד.

=== אספניול ===
ב-12 ביולי 2017, חתם הרמוסו על חוזה לשלוש עונות באספניול. ב-9 בספטמבר 2017, ערך הרמוסו את הופעת הבכורה שלו במועדון כשיחק 90 דקות מלאות בהפסד החוץ של אספניול 0–5 לברצלונה. הוא כבש את שערו הראשון במועדון ב-28 בינואר 2018, במשחק מול לאגנס מהליגה הספרדית, עם זאת כבש שני שערים עצמיים אשר הובילו להפסד הקבוצה.

=== אתלטיקו מדריד ===
ב-18 ביולי 2019, לאחר שנותר לו עוד שנה אחת בחוזה, חתם הרמוסו באתלטיקו מדריד בעבור 25 מיליון אירו. הוא ערך את הופעתו הראשונה במועדון ב-18 באוגוסט אותה השנה, כשיחק 28 דקות בניצחון 0–1 על חטאפה בליגה הספרדית.

== נבחרת ספרד ==
לאחר ששיחק בנבחרת הצעירה של ספרד, זומן הרמוסו לראשונה לנבחרת הבוגרת ב-8 בנובמבר 2018, עבור צמד המשחקים מול נבחרת קרואטיה ונבחרת בוסניה והרצגובינה. הוא ערך את הופעתו הראשונה כמה משחקים מאוחר יותר, במהלך משחק ידידות מול נבחרת לאס פאלמס.

== תארים ==
==== אתלטיקו מדריד ====
* אליפות ספרד: 2020/2021

== קישורים חיצוניים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:מדריד: כדורגלנים
קטגוריה:כדורגלני אתלטיקו מדריד
קטגוריה:כדורגלני ריאל ואיאדוליד
קטגוריה:כדורגלני אספניול
קטגוריה:כדורגלני נבחרת ספרד
קטגוריה:ספרדים שנולדו ב-1995
שממית מחוספסת

שממית מחוספסת (שם מדעי: Cyrtopodion scabrum) היא מין של לטאה ממשפחת השממיתיים.

השממית המחוספסת פלשה מחצי האי סיני דרך אזור אילת והערבה עד לבקעת ים המלח.

צבעה של השממית חום-אפרפר עם כתמים כהים חומים או שחורים הנראים כפסים ומכאן שמה.

ראשה קטן וחרטומה קצר ומחודד, על זנבה פסי רוחב כהים ובהירים, הגחון בהיר, גבה מכוסה קשקשים גדולים, אצבעותיה צרות.

אורכה של השממית 11 סנטימטרים והיא ניזונה בעיקר מפרוקי רגליים קטנים.

הנקבה מטילה ביצים בקרקע. באמצע אוגוסט בוקעים הצעירים מן הביצים.

== קריאה נוספת ==
* אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. , עמודים: 54-55

== קישורים חיצוניים ==

== הערות שוליים ==

קטגוריה:טקסונים שתוארו בידי קרל פון היידן
קטגוריה:שממיתיים
קטגוריה:ארץ ישראל: שממיתיים
קטגוריה:בעלי חיים שתוארו ב-1827
קטגוריה:ירדן: זוחלים
קטגוריה:סוריה: זוחלים
קטגוריה:טורקיה: זוחלים
קטגוריה:מיני בעלי חיים פולשים בישראל
אצטדיון אניו טרדיני

אצטדיון אניו טרדיני (באיטלקית: Stadio Ennio Tardini או פשוט "איל טרדיני") הוא אצטדיון הממוקם בפארמה שבאיטליה. האצטדיון הוא האצטדיון הביתי של קבוצת הכדורגל של פארמה מהסרייה א' החל מפתיחתו בשנת 1923 ועד היום, כמעט ברצף, ונקרא על שמו של אחד הנשיאים הקודמים של המועדון אניו טרדיני.

האצטדיון הוא ה-19 בגודלו באיטליה, והשני בגודלו במחוז אמיליה-רומאניה, וכולל 22,352 צופים. בנוסף הוא גם השישי הכי עתיק באיטליה, שעדיין בשימוש.

האצטדיון עבר שיפוץ כללי מקיף בתחילת שנות ה-90, והוגדל מ-13,500 מקומות ל-29,050. אולם ב-2006 תכולתו הופחתה ל-27,906, מתוכם רק 21,473 מקומות מאושרים לישיבה.

לאצטדיון היו תוכניות להרחבה אם היה מארח את יורו 2016, לכ-31 אלף צופים, אבל לבסוף לא נבחר לארח את הטורניר.

== קישורים חיצוניים ==

קטגוריה:אצטדיוני כדורגל באיטליה
קטגוריה:איטליה: אצטדיונים ומתקני ספורט
קטגוריה:אמיליה-רומאניה: ספורט
קטגוריה:פארמה (כדורגל)
קטגוריה:פארמה
אדובי בראקטס

אדובי בראקטס (Adobe Brackets) הוא עורך קוד מקור, המשמש בעיקר לפיתוח בסביבת אינטרנט. התוכנה, שהתחילה כתוסף עבור Adobe Edge, מפותחת על ידי אדובי מערכות בע"מ, יצאה כתוכנה חופשית תחת רישיון MIT למערכות ההפעלה Windows, מקינטוש ולינוקס, וכיום מתוחזקת על ידי אדובי ועל ידי מפתחי קוד פתוח באמצעות GitHub.

התוכנה מתמקדת בעיקר בפיתוח לווב, בשפות HTML, CSS ו-Javascript.

== היסטוריה ==
אדובי החלה לעבוד על תוסף עריכת קוד למטרות פיתוח לווב כחלק מתוכנת Adobe Edge. עורך הקוד, שנקרא Edge Code, הושמט עם הזמן מחבילת האם שלו והפך לתוכנה עצמאית ב-2014. עם יציאתה של גרסה 1.0 הכריזה אדובי כי הפרויקט יהפוך לפרויקט חופשי בקוד פתוח והוא כבר "איננו מהווה מוצר ניסיוני". כיום, למאגר קוד המקור של התוכנה בגיטהאב יש מעל ל-280 תורמים, ועם מעל ל-100,000 הורדות, דורג הפרויקט בשנת 2015 במקום 16 מבין הפרויקטים הפופולריים ביותר בגיטהאב.

אדובי בראקטס תמכה בעבר בתכונה בשם "Extract" שמטרתה הייתה הוצאת מידע עיצובי מקבצי PSD, קבצים הנוצרים על ידי פוטושופ, ושילובם במסמך CSS. עקב אחוזי שימוש נמוכים בתכונה, אדובי השמיטו את התמיכה בתכונה זו. עם זאת, התכונה "יובאה" משם אל דרימוויבר - תוכנת הפיתוח לווב הקניינית של אדובי.

== תכונות ==
הדגמה של שינוי קוד בתוכנה ועדכון ה"תצוגה החיה"
* עריכה מהירה - באמצעות תכונה זו, המפתח יכול לשנות בקלות ובמהירות תכונות של תגיות HTML, ולהוסיף אליהם מאפייני CSS הן כתוספת לתגית הנבחרת והן כהוספה לקובץ CSS קיים או לקובץ חדש. תכונה זו מאפשרת גם השלמה אוטומטית של קודי JavaScript כמקובל אצל עורכי קוד אחרים.
* תצוגה חיה - באמצעות תכונה זו המפתח יכול לסמן קטע קוד כלשהו ולקבל מעין תצוגה מקדימה של איך הקטע ייראה בדפדפן.
* מסך מפוצל - מאפשר לעבוד על מספר קבצים במקביל.
* תמיכה בשפות תכנות נוספות - התוכנה יכולה לעבוד, בנוסף לקובצי HTML, JavaScript וCSS, גם עם קבצים שנוצרו ב38 שפות תכנות אחרות, ביניהן C++, C, פייתון, VBScript, רובי, Perl ועוד.
* "תזיאוס" - Debugger בקוד פתוח שמאפשר ביצוע ניטור ותיקון שגיאות בקובצי JavaScript או בסקריפטים של JavaScript שצורפו לקוד HTML.

ניתן גם להתקין הרחבות מסוגים שונים לתוכנה, או לפתח הרחבות כאלו בעצמך. את ההרחבות ניתן להתקין באמצעות מנהל הרחבות המובנה בתוך התוכנה.

==ראו גם==
* Visual Studio Code

==קישורים חיצוניים==

* 

==הערות שוליים==

קטגוריה:אדובי
קטגוריה:עורכי טקסט
קטגוריה:עורכי HTML
קטגוריה:תוכנה חופשית
דלית כהנא

דלית כהנא (נולדה ב-9 בדצמבר 1963) היא זמרת ישראלית ומורה לפיתוח קול.

== קריירה ==
כהנא נולדה בחיפה לאב רופא ואם שעסקה במוזיקה. את הקריירה התחילה כבר בילדותה כזמרת בהרכב "שובבי הכרמל".

כשהתגייסה לצבא המשיכה את הקו המוזיקלי ושירתה בצה"ל בלהקת חיל חינוך.

ב-1985 התמודדה בקדם אירוויזיון עם השיר "חזור" שזכה במקום התשיעי.

ב-1986 הופיעה בפסטיבל שירי הילדים בנתניה.

כהנא עבדה עם ירדנה ארזי, והביאה לתשומת ליבה את השיר "בן אדם" איתו הופיעה באירוויזיון.

בין היתר כהנא הייתה חברה בלהקת "שיר", והופיעה איתה פעמיים בקדם אירוויזיון של 1987 ו-1991.

ב-1998 הייתה חברה במשלחת לאירוויזיון כמדריכה הקולית בשיר "דיווה" של דנה אינטרנשיונל.

ב-1999 ו-2002 הופיעה וביצעה שירים שונים בקלטות הילדים "פים פם פה" ו"פים פם פה בארמון הקסמים" של חברת MCI.

ב-2002 ו-2003 לקחה חלק בקולות לאלבומים של שרית חדד "ילדה של אהבה" ו"רק אהבה תביא אהבה", בהתאמה.

ב-2008 הופיעה ב"וויוה לאירוויזיון", אירוע הצדעה לאירוויזיון שנערך באשדוד.

כהנא נודעת בעיקר כמורה לפיתוח קול. היא שימשה כמדריכה קולית של מחזות הזמר (מַחֲזַמְרִים בצורה תקנית) "הקוסם", "סביב העולם ב-80 יום", "המלך ארתור", "בילבי", "מלך סיאם", "חסמבה" ועוד רבים אחרים.

היא שפטה מטעם ישראל באירוויזיון 2015.

==חיים אישיים==
כהנא ניהלה מערכת יחסים עם אריק רודיך ולהם בת בשם נטע. מספר שנים לאחר מכן ילדה את בנה השני, איתי.

==קישורים חיצוניים==

==הערות שוליים==

קטגוריה:זמרות ישראליות
קטגוריה:זמרים ישראלים
קטגוריה:מורים לפיתוח קול
קטגוריה:מתמודדות קדם-האירוויזיון
קטגוריה:חברות להקת פיקוד הצפון
קטגוריה:מורות לפיתוח קול
קטגוריה:מתמודדי קדם-האירוויזיון
קטגוריה:חברי להקת פיקוד הצפון
קטגוריה:צמחוניות ישראליות
קטגוריה:צמחונים ישראלים
קטגוריה:ישראליות שנולדו ב-1963
קטגוריה:ישראלים שנולדו ב-1963
אפסילון (אי, אנטארקטיקה)

האי אפסילון (באנגלית: Epsilon Island) הוא אי קטן, באיי מלכיור בארכיפלג פאלמר שבאנטארקטיקה. 

האי ממוקם בין האי אלפא לקצה הדרומי של האי למדא שבאיי מלכיור.

== היסטוריה ==
=== גילוי ומיפוי האי ===

האי מופה לראשונה באופן גס על ידי אנשי משלחות דיסקברי בשנת 1927. משלחות ארגנטינאיות סקרו ומיפו את האזור בשנת 1942 ובשנת 1943. 

=== מקור השם ===

נראה ששם האי -שמקורו באות אפסילון, האות החמישית של האלף-בית היווני, מופיע לראשונה בתרשים ממשלת ארגנטינה משנת 1946 בעקבות הסקרים של המשלחות הארגנטינאיות.

שם האי, בדומה לשמות איים אחרים בארכיפלג, שנקראו על שם אותיות באלפבית היווני.

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA440&lpg=PA440&dq=%22Epsilon+Island%22+Antarctica&source=bl&ots=qbVItrSiwb&sig=ACfU3U3X5jNX01yR0suHBZwrargvvxbrAA&hl=en&sa=X&ved=2ahUKEwio2fvf4bXmAhUP4aQKHV1uBAoQ6AEwBHoECBAQAQ#v=onepage&q=%22Epsilon%20Island%22%20Antarctica&f=false Sailing Directions (planning Guide) and (enroute) for Antarctica], P 348</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=XS0ibKr4FU0C&pg=RA2-PA416&lpg=RA2-PA416&dq=%22Epsilon+Island%22+Antarctica&source=bl&ots=6TSkICNm7K&sig=ACfU3U3__5ML7eACPLHpI5tiN68XbwcImQ&hl=en&sa=X&ved=2ahUKEwio2fvf4bXmAhUP4aQKHV1uBAoQ6AEwBXoECA8QAQ#v=onepage&q=%22Epsilon%20Island%22%20Antarctica&f=false Sailing Directions for Antarctica: Includes Islands South of Latitude 60'], P 155</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:4556 האי אפסילון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=4299&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי אפסילון] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=4556&fid=antgeo_107 תצלום לוויין של אזור האי אפסילון]

== הערות שוליים ==

אפסילון
אנריקה גואיטה

אנריקה גואיטה (בספרדית: Enrique Guaita; 11 ביולי 1910 – 18 במאי 1959) היה כדורגלן ארגנטינאי-איטלקי, ששיחק בעמדת החלוץ. זכה עם נבחרת איטליה במונדיאל 1934.

גואיטה שיחק את רוב הקריירה שלו בקבוצות אסטודיאנטס וראסינג קלוב שבארגנטינה, אך גם שיחק בקבוצה רומא שבאיטליה.

==קריירת משחק==
===קריירת קבוצות===
גואיטה שיחק באסטודיאנטס דה לה פלאטה, שם היה חלק מההתקפה המפורסמת של לוס פרופסורס. בשנת 1934 עבר לאיטליה, שם ככל הנראה שיחק באופן הטוב ביותר. הוא שיחק בקבוצה רומא במשך שתי עונות, וזכה בתואר מלך השערים של הליגה האיטלקית בעונת 1934/1935 בה כבש 28 שערים. הוא התפרסם אז בכינויו "איל קורסארו נרו". בשנת 1936 חשש מגיוסו לצבא האיטלקי, וכתוצאה מכך חזר לארגנטינה, שם שיחק שוב באסטודיאנטס עד שפרש בשנת 1939.

===קריירה לאומית===

גואיטה היה אחד מ-12 השחקנים הארגנטינאים ששיחקו גם בנבחרת ארגנטינה וגם בנבחרת איטליה, עד שנאסר החוק של לשחק עבור יותר מנבחרת אחת. עם ארגנטינה זכה בקופה אמריקה 1937, בעוד שבאיטליה כבש את שער הניצחון בחצי גמר מונדיאל 1934 נגד אוסטריה, וזכה עימה בטורניר עם ניצחון 1–2 על צ'כוסלובקיה בגמר. בסיום הטורניר נבחר גואיטה להיות בנבחרת המצטיינת.

==תארים==
;נבחרת ארגנטינה
* קופה אמריקה: 1937
;נבחרת איטליה
* גביע העולם: 1934
;אישיים
* מלך השערים של הליגה האיטלקית: 1934/35 (28 שערים)
* נבחרת הטורניר של מונדיאל 1934

==קישורים חיצוניים==

קטגוריה:כדורגלנים ארגנטינאים
קטגוריה:חלוצי כדורגל איטלקים
קטגוריה:חלוצי כדורגל ארגנטינאים
קטגוריה:כדורגלני נבחרת ארגנטינה
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלני אסטודיאנטס לה פלאטה
קטגוריה:כדורגלני רומא
קטגוריה:כדורגלני ראסינג קלוב
קטגוריה:ארגנטינאים שנולדו ב-1910
קטגוריה:איטלקים שנולדו ב-1910
קטגוריה:איטלקים שנפטרו ב-1959
מנוחה חרל"פ

מנוחה חרל"פ, 1967
מנוחה חרל"פ (21 בפברואר 1931, ד' באדר ה'תרצ"א – 29 בנובמבר 2019, א' בכסלו ה'תש"ף) הייתה ראש המועצה המקומית יקנעם במשך חמישה חודשים בשנת 1967.

==ביוגרפיה==
מנוחה חרל"פ נולדה בירושלים, בת לאסתר ולרב יצחק אפשטיין, משפחה שבה שמונה ילדים. סיימה לימודים בבית ספר תיכון וקורס למטפלות מוסמכות. ב-1951 נישאה לרב יצחק מאיר חרל"פ. בשנת 1955 עברו ליקנעם, שם כיהן הרב חרל"פ כרב המקום. ב-1965 נבחרה לעמוד בראש רשימת המפד"ל בבחירות למועצה המקומית, נבחרה למועצה והייתה אישה יחידה בה. בפברואר 1967 הודח ראש המועצה, יעקב שמואל, ומנוחה חרל"פ נבחרה במקומו לראשות המועצה המקומית. כעבור חמישה חודשים, ביולי 1967, הודחה חרל"פ מכהונתה, ויעקב שמואל חזר לכהן כראש המועצה. 

בשנת 1973 עמדה חרל"פ בראש רשימת אגודת ישראל ביקנעם.

מנוחה חרל"פ נפטרה בבית החולים שערי צדק ב-29 בנובמבר 2019.

==משפחתה==
ב-1951 נישאה לרב יצחק מאיר חרל"פ, ונולדו להם שישה ילדים. הרב חרל"פ נפטר ב-1991. בנם, הרב יעקב משה חרל"פ, מונה תחת אביו כרב קונצרן "אסם" ושימש בתפקיד זה יותר משלושים שנה. בן נוסף, הרב אליהו חרל"פ, שימש כרב מחוז ירושלים של משטרת ישראל.

אחיה הרב שמואל אפשטיין נמנה עם מייסדי מפלגת "דגל התורה". אחיה הרב שלום אפשטיין היה מראשי מוסדות מאה שערים. אחיותיה נישאו לרבנים מרדכי זמל וחיים דוד כהנא.

==קישורים חיצוניים==
* 
* , 
* 

==הערות שוליים==

קטגוריה:נשים בראשות מועצות מקומיות בישראל
קטגוריה:משפחת חרל"פ
קטגוריה:משפחת יצחק אפשטיין
קטגוריה:רבניות (נשות רבנים)
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:יקנעם עילית: אישים
קטגוריה:ראשי רשויות מקומיות מטעם המפד"ל
קטגוריה:ישראליות שנולדו ב-1930
קטגוריה:ישראלים שנולדו ב-1930
קטגוריה:ישראליות שנפטרו ב-2019
קטגוריה:ישראלים שנפטרו ב-2019
מפרץ דאלמאן

מפרץ דאלמאן (באנגלית: Dallmann Bay) הוא מפרץ השוכן בין האי בראבנט לבין האי אונוור בארכיפלג פאלמר, שבאנטארקטיקה.

תעלת שולאר מחברת את מפרץ דאלמאן למיצר ז'רלאש.

חלקו המזרחי של המפרץ הוא אזור אנטארקטי מוגן במיוחד מספר 153.

== היסטוריה ==
=== גילוי המפרץ ===

המפרץ התגלה ומופה לראשונה באופן חלקי בשנת 1874 על ידי ציד הלווייתנים וחוקר הקוטב הגרמני קפטן אדווארד דאלמאן.

המפרץ מופה מאוחר יותר על ידי משלחת הצרפתית השלישית לאנטארקטיקה, שחקרה את האזור בין השנים 1903–1905 בפיקודו של ז'אן-באטיסט שארקו.

=== מקור השם ===

שמו של המפרץ ניתן לו על ידי החברה לניווט קוטבי מהמבורג שבגרמניה, אשר נתנה חסות למסעו של דאלמאן לאזור.

אי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==
* [https://www.nsf.gov/geo/opp/antarct/aca/nsf01151/aca2_spa153.pdf אזור אנטארקטי מוגן במיוחד 153] 

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:3470 מפרץ דאלמאן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=3273&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ דאלמאן] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=3470&fid=antgeo_106 תצלום לוויין של אזור מפרץ דאלמאן]
* - לווייתני אורקה שוחים במפרצים
* [https://www.travelblog.org/Antarctica/Antarctica/South-Shetland-Islands/blog-767168.html תיאור ביקור במפרץ דאלמאן]

== הערות שוליים ==

דאלמאן
אריה אדרעי

אריה אדרעי (נולד ב-26 ביולי 1956) הוא פרופסור מן המניין למשפטים בפקולטה למשפטים של אוניברסיטת תל אביב, המתמחה במחקר והוראה של המשפט העברי.

== ביוגרפיה ==
אדרעי, שנולד בירושלים, השלים את שלושת תאריו למשפטים (ב-1982, 1986 ו-1993) בפקולטה למשפטים של האוניברסיטה העברית בירושלים. פרופ' שמואל שילה הנחה את עבודות התזה והדוקטורט שלו, כאשר האחרונה עסקה בנושא של "אחריות יורשים לחובות המת במשפט העברי". בשנים 1995–1997 שהה אדרעי באוניברסיטת הרווארד ללימודי פוסט דוקטורט. החל משנת 1994 מלמד אדרעי בפקולטה למשפטים של אוניברסיטת תל אביב, כאשר הוא קודם לדרגת פרופסור מן המניין בשנת 2013.

אדרעי היה במשך שנים רבות עורכו הראשי של כתב העת המשפטי "דיני ישראל", יחד עם ד"ר שי ווזנר מאוניברסיטת תל אביב ופרופ' סוזן לאסט סטון מישיבה יוניברסיטי שבניו יורק, וסיים תפקיד זה ב-2023. נוסף על כך, פרופ' אדרעי משמש המנחה האקדמי של תוכנית "משפט מבוים היסטורי", תחרות המתקיימת בשיתוף פעולה עם האוניברסיטה העברית, אוניברסיטת וינה, אוניברסיטת מוסקבה, ובית הספר קרדוזו למשפטים בישיבה יוניברסיטי. בשנת 2016 זכה בפרס צלטנר בתחום המשפט העברי.

==חיים אישיים==
אדרעי נשוי ואב לחמישה ילדים, מתגורר בירושלים.

==קישורים חיצוניים==

* [https://en-law.tau.ac.il/profile/edreia Prof. Arye Edrei], באתר אוניברסיטת תל אביב

== הערות שוליים ==

קטגוריה:סגל אוניברסיטת תל אביב: משפטים
קטגוריה:בוגרי האוניברסיטה העברית בירושלים: משפטים
קטגוריה:בעלי תואר דוקטור מהאוניברסיטה העברית בירושלים
קטגוריה:ירושלים: אישים
קטגוריה:זוכי פרס צלטנר
קטגוריה:ישראלים שנולדו ב-1956
The Girlie Show: Live Down Under

The Girlie Show: Live Down Under הוא אלבום וידאו של הזמרת-יוצרת האמריקאית מדונה.<ref name=":0"></ref> אלבום הווידאו יצא לאור ב-25 באפריל 1994, על ידי חברות התקליטים וורנר מיוזיק ויג'ן, וורנר רפרייז וידאו ומאבריק רקורדס.<ref name=":0" />

אלבום הווידאו כולל את הופעתה של מדונה ביפן במסגרת סיבוב ההופעות "The Girlie Show World Tour", שהתקיימה ב-19 בנובמבר 1993. הווידאו יצא לאור במקור כסרט טלוויזיוני ששודר על ידי HBO ב-1993 תחת הכותרת "Madonna Live Down Under: The Girlie Show".

בשנת 1998 הוא יצא לאור מחדש על גבי פורמט די וי די והיה לווידאו המוזיקלי הראשון שיצא לאור על גבי פורמט זה אי פעם מלבד, The Three Tenors in Concert.<ref></ref>

== היסטוריה ==
הווידאו הופץ במקור על ידי רשת HBO והפך למשדר הטלוויזיוני הנצפה ביותר של הרשת לאותה שנה. במקור, המופע שתוכנן ל-20 בנובמבר היה זה שאמור היה להיות משודר, אך המופע בוטל ולכן במקומו שודר המופע של 19 בנובמבר. בשנת 1995 הווידאו היה מועמד לפרס גראמי בקטגוריית "הקליפ המוזיקלי הארוך הטוב ביותר".

הווידאו זכה להצלחה באוסטרליה שם הגיע למעמד פלטינה משולשת ואף זכה להצלחה גם בממלכה המאוחדת שם הגיע למעמד פלטינה.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה 3×
|45,000
|-
!ארצות הברית (RIAA)<ref></ref>
|זהב
|50,000
|-
!ברזיל (Pro-Música Brasil)<ref></ref>
|זהב
|25,000
|-
!הממלכה המאוחדת (BPI)<ref></ref>
|פלטינה
|50,000
|}

== קישורים חיצוניים ==

== הערות שוליים ==

קטגוריה:אלבומי וידאו מ-1994
קטגוריה:סרטי 1994
קטגוריה:אלבומי וידאו של מדונה
קטגוריה:סרטי הופעה
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומי חברת וורנר רקורדס
קטגוריה:אלבומי חברת מאבריק רקורדס
קטגוריה:אלבומי חברת סייר רקורדס
קטגוריה:אלבומי חברת רפרייז רקורדס
בנות נתניה

מועדון כדורגל בנות נתניה היא קבוצת כדורגל נשים, המשחקת בליגת העל בכדורגל נשים. הקבוצה נוסדה בשנת 2013 על ידי שחקנית העבר שלי ישראל והצטרפה לליגת הנשים השנייה. בעונת 2015/16 סיימה ראשונה ועלתה לליגת העל.

בשלושת העונות הראשונות שלה בליגת העל סיימה בפליאוף התחתון ובעונות 2017/18 ו-2018/19 אף נאלצה לקיים משחקי מבחן מול השנייה בליגה הלאומית על הזכות להמשיך ולשחק בליגת העל וניצחה בהם.

המועדון כולל גם קבוצות נוער לשלוש קבוצות גיל - נערות, ילדות וטרומיות.

בשנת 2018 העניק נשיא המדינה את פרס "מאמן הכבוד של המדינה" לשלי ישראל מייסדת עמותת "בנות נתניה".

==תארים==
* אליפות הליגה השנייה: 1
** 2015/16

==קישורים חיצוניים==

* 
* [https://www.netanya.muni.il/?CategoryID=2686&ArticleID=8546 משחקות אותה] באתר עיריית נתניה
* [https://www.ksn.co.il/מכבי-נתניה-מציגה-בית-ספר-לכדורגל-בנות/ מכבי נתניה מציגה: בית ספר לכדורגל בנות] באתר נתניה אונליין
* [https://www.netanyanet.co.il/ספורט-נתניה/ספורט-נוער/1686-מועדון-בנות בנות נתניה - לא רק הכדור הוא עגול] באתר נתניהנט
* [http://mynetnetanya.co.il/מגזין/310998/5 שלי ישראל הקימה מועדון כדורגל ענק וזכתה לכבוד מהנשיא: בהתחלה לא האמינו בנו] באתר mynetnetanya

== הערות שוליים ==

קטגוריה:קבוצות כדורגל נשים ישראליות
קטגוריה:נתניה: מועדוני ספורט
קטגוריה:קבוצות כדורגל שהוקמו ב-2013
הדיוויזיה ה-21 (האימפריה הגרמנית)

הדיוויזיה ה-21 (בגרמנית: 21. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-11 באוקטובר 1866, וחייליה גויסו מפרובינציית הסן-נסאו, ובפרט מאזור פרנקפורט.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-18 בפיקוד דדו פון שנק, אשר היה חלק מהארמייה הרביעית. הדיוויזיה השתתפה בכיבוש לוקסמבורג, בפלישה הגרמנית לבלגיה ובפלישה לצרפת. בשנת 1916 היא השתתפה בקרב ורדן ובקרב על הסום. בשנת 1917 לחמה הדיוויזיה ב, ולאחר מכן לחמה במשך תקופה קצרה בחזית המזרחית כחלק מקבוצת הארמיות אייכהורן. לאחר מכן השתתפה הדיוויזיה במתקפת האביב הגרמנית, ולאחר מכן השתתפה בלחימה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-25 במאי 1919 פורקה הדיוויזיה.

==מפקדים==

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

== קישורים חיצוניים ==

21
21
אנטונין פוץ'

אנטונין פוץ (בצ'כית: Antonín Puč; 16 במאי 1907 – 18 באפריל 1988) היה כדורגלן צ'כוסלובקי ששיחק בעמדת הקיצוני ימני/חלוץ בנבחרת צ'כוסלובקיה, והוא מלך שערי הנבחרת בכל הזמנים עם 34 שערים.

==קריירת משחק==

פוץ' כנער עבר בקריירה שלו דרך הקבוצות צ'צ'י סמיחוב ו-SK סמיחוב לפני שהגיע ב-1925 לקבוצה בה היה בשיאו, סלביה פראג. במהלך תקופתו בסלביה הוא כבש 112 שערים וזכה עימה ב-8 תוארי אליפות ובגביע מיטרופה של 1938. הוא הגיע לשם בגיל 18 ומייד תפס את מקומו בהרכב הקבוע. בעונתו הראשונה בקבוצה כבש 16 שערים ובעונות של 1927 ו-1928/29 היה גם למלך השערים של הליגה הצ'כוסלובקית כשבכל אחת מהן כבש 13 שערים. עם חתימתו של וולסטימיל קופצקי לקבוצה בשנת 1932 נאלץ פוץ' לעבור לשחק באגף השמאלי דבר שהיה עלול לפגוע בכמות הכיבושים שלו, אך עם זאת הצליח לכבוש 17 שערים בעונת 1933/34. עקב צירופם של כמה שחקנים צעירים לקבוצה מעמדו של פוץ' ירד והוא לא היה לשחקן הרכב קבוע, דבר שהוביל אותו לעזוב את הקבוצה בקיץ 1938 לויקטוריה ז'יז'קוב. הוא שיחק שם במשך שתי עונות בהן כבש 11 שערים ב-20 משחקים לפני שחזר לשחק במועדון בו התחיל את הקריירה המקצועית שלו SK סמיחוב בראשית שנות הארבעים.

====נבחרת צ'כוסלובקיה====
פוץ' ערך בנבחרת צ'כוסלובקיה 60 הופעות בהן כבש 34 שערים בין השנים 1926–1938. במונדיאל 1934 כבש שני שערים, אחד בשמינית הגמר נגד רומניה והשני בגמר נגד איטליה שהעלה ליתרון את נבחרתו, אך בסופו של דבר איטליה ניצחה 2–1 בהארכה. הוא שיחק עבור הנבחרת גם במונדיאל 1938. לאחר סיום הקריירה בנבחרת צ'כוסלובקיה שיחק פוץ' בנבחרת בוהמיה ומורביה במשך שנה אחת.

==תארים==
;סלביה פראג
*אליפות צ'כוסלובקיה (8): 1925, 1928/29, 1929/30, 1930/31, 1932/33, 1933/34, 1934/35, 1936/37
*גביע בוהמיה (6): 1926, 1927, 1928, 1930, 1932, 1935
*גביע מיטרופה: 1938
;נבחרת צ'כוסלובקיה
*סגנית מונדיאל 1934
;אישיים
*מלך השערים של הליגה הצ'כוסלובקית (2): 1927, 1928/29
*מלך השערים של נבחרת צ'כוסלובקיה בכל הזמנים (עם 34 שערים)

==קישורים חיצוניים==

קטגוריה:חלוצי כדורגל צ'כים
קטגוריה:חלוצי כדורגל צ'כוסלובקים
קטגוריה:קשרי כדורגל צ'כים
קטגוריה:קשרי כדורגל צ'כוסלובקים
קטגוריה:כדורגלני סלביה פראג
קטגוריה:כדורגלני ויקטוריה ז'יז'קוב
קטגוריה:מאמני כדורגל צ'כוסלובקים
קטגוריה:מאמני כדורגל צ'כים
קטגוריה:כדורגלני נבחרת צ'כוסלובקיה
קטגוריה:ילידי 1907
קטגוריה:נפטרים ב-1988
ג'מולידין אבדוג'פארוב

ג'מולידין מירגאריפאנוביץ' אבדוג'פארוב (באוזבקית: Жамолиддин Миргарифанович Абдужапаров; נולד ב-28 בפברואר 1964) הוא רוכב אופני כביש אוזבקי בעבר. אבדוג'פארוב נחשב לגדול הרוכבים האוזבקים בכל הזמנים, הוא ניצח שלוש פעמים (1991, 1993, ו-1994) בקטגוריית הנקודות בטור דה פראנס ו-9 קטעים נוספים במרוץ. בנוסף לכך, הוא ניצח בקטגוריית הנקודות בג'ירו ד'איטליה ב-1991 וניצח במרוץ גנט - וולגם באותה שנה. כינויו של אבדוג'פארוב היה "הטרור של טשקנט" בשל צורת רכיבתו הבלתי צפויה בספרינט אל קו הסיום.

== ביוגרפיה ==
אבדוג'פרוב נולד ב-28 בפברואר בטשקנט. לאחר גירוש הטטרים מקרים משפחתו גורשה לאוזבקיסטן. מכיוון שאוזבקיסטן זכתה בעצמאות רק ב-1991, אבדוז'אפארוב ייצג עד שנה זו את ברית המועצות בתחרויות רשמיות.

אבדוג'פארוב התחרה במרוץ הכביש באולימפיאדת סיאול (1988) וסיים חמישי.
החוזה המקצועני הראשון בקריירה של אבדוז'אפארוב הגיע בשנת 1990, כשחתם בקבוצת "אלפה לום" הרוסית, לצד רוכבים כמו אנדריי צ'מיל ועוד. הוא לא רשם הישגים בולטים בשנה הזו, אך התחרה בטור דה פראנס וסיים רביעי בקטע ה-21.

ב-1991 הצטרף אבדוג'פארוב לקבוצת "קררה ג'ינס" האיטלקית ורשם את אחת העונות הגדולות בקריירה שלו. הוא סיים רביעי במילאנו - סן רמו וניצח את גנט - וולגם לאחר שהקדים רוכבים בכירים כמו מריו צ'יפוליני ואולף לודוויג. הוא השתתף לראשונה בג'ירו ד'איטליה וניצח את קטגוריית ה"אינטרג'ירו".

בטור דה פראנס, אבדוג'פארוב ניצח בשני קטעים וזכה בקטגוריית הנקודות, כשהוא מקדים את לורן ז'אלאבר הצרפתי. מסיים עם 316 נקודות בסך הכל. לאחר מכן, ניצח קטע בוולטה אה קטלוניה ואת המרוץ החד יומי "גראן פימונטה". ב-1992 ניצח את קטגוריית הנקודות בוואלטה אספנייה (157 נקודות) וארבעה קטעים נוספים במרוץ.

ב-1993 הצטרף אבדוג'פארוב לקבוצת למפרה–פולטי (כיום יו. איי.אי אמירטס). הוא סיים שלישי בגנט - וולגם, וניצח בשלושה קטעים בוואלטה אספנייה. הוא ניצח שלושה קטעים גם בטור דה פראנס וניצח את קטגוריית הנקודות בפעם השנייה, עם 298 נקודות. ב-1994 עבר לקבוצת "פולטי - ואפורטו", הוא ניצח שני קטעים בפריז - ניס וסיים שני בשלושת הימים של ברוז'-דה פאנה, וגם ניצח שני קטעים. אבדוג'פארוב התחרה שנית בג'ירו ד'איטליה ורשם הצלחה רבה, כאשר הוא מנצח שני קטעים ואת קטגוריית הנקודות במרוץ, והופך לאחד הרוכבים היחידים בהיסטוריה שמנצח את קטגוריית הנקודות בכל שלושת הגרנד טורס. אבדוג'פארוב המשיך להיראות מצוין, כשבהמשך העונה ניצח את קטגוריית הנקודות בטור דה פראנס בפעם השלישית בארבע שנים וניצח בשני קטעים נוספים.

ב-1995 עבר אבדוג'פארוב לקבוצת נווול–דקה–קולנאגו (כיום נקראת יומבו–ויסמה) ההולנדית. הוא ניצח קטע אחד בטור דה פראנס. ב-1996 עבר לקבוצת "רפין–מובילווטה" וניצח שוב קטע בודד בטור דה פראנס. ב-1997 עבר לקבוצת לוטו–מוביסטאר (כיום נקראת לוטו סודאל), הוא ניצח שני קטעים בדופינה ליברה ופרש בתום העונה, כשהוא בן 33.

== קישורים חיצוניים ==

== הערות שוליים ==

קטגוריה:מנצחי קטעים בטור דה פראנס
קטגוריה:רוכבי אופניים אולימפיים
קטגוריה:ספורטאים אוזבקים
קטגוריה:ילידי 1964
ניקטוזאוריים

ניקטוזאוריים (שם מדעי: Nyctosauridae; מילולית: "לטאות עטלף/לילה") היא משפחה של פטרוזאור פטרודקטיליים אשר התקיימו במשך הקרטיקון העליון בגילאי הסנטון, הקמפן והמאסטריכט שלפני 85.8–66 מיליון שנה. האחרונים במשפחה נכחדו עם הכחדת הקרטיקון הגדולה. המאובנים שלהם התגלו באסיה, אמריקה הצפונית, אפריקה ואולי גם באירופה.

מיני בעלי החיים במשפחה היו בעלי ציצה בולטת מאחורי הגולגולת שלהם, והם היו חסרי כל אצבעות למעט כנפיהם. מבנה זה אולי מרמז על אופי אווירודינמי ביותר, בדומה לאלבטרוס או פרגטה מודרנית. ייתכן שהמינים הקטנים יותר עופפו מתחת למים במצוד דגים בדומה לאלקיים ולפינגוויניים. ככל הנראה הם חיו בקרבת האוקיינוסים ואולי גם עפו בים הפתוח.

מינים אלה בעלי קרבה למשפחת הפטרנודוניים, אף שכיום הם מקובצים למשפחה אחרת, Pteranodontia בה הפטרנודוניים והפטרוזאור סנטנדקטילוס.

==מיון==
* אלקיונה (Alcione)
* ברברידקטילוס (Barbaridactylus)
* Muzquizopteryx
* ניקטוזאורוס (Nyctosaurus)
* סימורגיה (Simurghia)
* Alamodactylus

==קישורים חיצוניים==

*
איי אומיקרון

איי אומיקרון (באנגלית: Omicron Islands) היא קבוצת איים מדרום-מזרח לאי אומגה באיי מלכיור, בארכיפלג פאלמר, שבאנטארקטיקה.

שיא גובהם של האיים - 18 מטרים מעל פני הים.

== היסטוריה ==
=== גילוי ומיפוי האיים ===

משלחות ארגנטינאיות סקרו ומיפו את האזור בשנת 1942 ו- 1943.

=== מקור השם ===

שם האי, שמקורו באות אומיקרון, האות ה-15 של האלף-בית היווני. האי מופיע לראשונה בתרשים ממשלת ארגנטינה משנת 1946 בעקבות הסקרים של המשלחות הארגנטינאיות.

שם האי, דומה לשמות איים אחרים בארכיפלג, נקראים על שם אותיות באלפבית היווני.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:11089 איי אומיקרון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10628&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR איי אומיקרון] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25590942 מפת אזור איי אומיקרון]
* [https://www.weatherhq.co.uk/omicron-islands נתוני מזג אוויר נוכחיים עבור איי אומיקרון]

== הערות שוליים ==

אומיקרון
פאל טיטקוש

פאל טיטקוש (בהונגרית: Titkos Pál; 8 בינואר 1908 – 9 באוקטובר 1988) היה כדורגלן הונגרי, ששיחק כקשר בעמדת הקיצוני ימני.

==ביוגרפיה==

טיטקוש נולד בבודפשט שבאימפריה האוסטרו-הונגרית ובשנת 1926 שיחק עבור בודאי 33 לאחר שהכדורגל במדינה הפך למקצועי. בשנים איתה נלחם כדי להישאר ליגה ובשנת 1929 קיבל הצעה ממ.ט.ק הונגריה ועבר אליה. כקיצוני ימני הוצב לצד פרנץ הירזר וג'ן קלמר וזכה עימה בגביע בשנת 1932. בגמר הגביע נגד פרנצווארוש הגדולה כבש טיטקוש את שער השוויון ב-1–1 בדקה ה-89' והקבוצות הלכו למשחק חוזר. מ.ט.ק הונגריה ניצחו במשחק החוזר 3–4 עם צמד שלו וזכו בתואר. ההצלחה בליגה המקומית לא הגיעה עד עונת 1935/36 בה זכו באליפות תחת הנהגתו של המאמן אלפרד שאפר. טיטקוש ושותפיו לקבוצה פרנץ סאס וודי מולר זכו פעם שנייה ברציפות באליפות ובתום עונת 1936/37 טיטקוש נבחר להיות לכדורגלן השנה בהונגריה. במהלך מלחמת העולם השנייה ועם פירוק הונגריה על ידי המשטר הורטי בשנת 1940 הוא עדיין היה פעיל במועדונים בודפשט הונבד וואשאש לפני שפרש ממשחק.

במדי נבחרת הונגריה טיטקוש ערך את הופעת הבכורה עוד בהיותו שחקן בודאי 33, הופעה שהתקיימה בשנת 1929 בהפסד 3–0 לצרפת בפריז. לרוב הוא שיחק בעמדת המגן השמאלי אך מדי פעם גם בתור הקיצוני ימני, ואת שערו הראשון במדיה כבש בשנת 1930 בניצחון 1–3 על אוסטריה. לאחר ולא היה בסגל הנבחרת במונדיאל 1934 הוא לקח חלק בהגעתה למקום השני ב-1938. בשמינית ורבע הגמר וילמוש קוהוט תפס את מקומו אך בחצי ובגמר כן היה. הונגריה הפסידה בגמר בתוצאה 4–2 לאיטליה כשהוא משווה זמנית בתחילת המשחק ל-1–1. בסך הכל ערך בה 48 הופעות וכבש 12 שערים.

לאחר פרישה היה מאמנה של מ.ט.ק בעונת 1946/47 ובשנות החמישים עבד בתור המזכיר הכללי של התאחדות הכדורגל ההונגרית. בין השנים 1958–1961 אימן את נבחרת מצרים וזכה עימה בגביע אפריקה 1959.

==תארים==
===כשחקן===
;מ.ט.ק הונגריה
*אליפות הונגריה (2): 1935/36, 1936/37
*הגביע ההונגרי: 1932
;נבחרת הונגריה
*סגנית גביע העולם: 1938
;אישיים
*כדורגלן השנה בהונגריה: 1937

===כמאמן===
;נבחרת מצרים
*גביע אפריקה לאומות: 1959

==קישורים חיצוניים==

קטגוריה:כדורגלני נבחרת הונגריה
קטגוריה:מאמני כדורגל הונגרים
קטגוריה:כדורגלני מ.ט.ק. בודפשט
קטגוריה:קשרי כדורגל הונגרים
קטגוריה:הונגרים שנולדו ב-1908
קטגוריה:הונגרים שנפטרו ב-1988
ריי בורק

ריימון ז'אן "ריי" בורק (באנגלית: Raymond Jean "Ray" Bourque; נולד ב-28 בדצמבר 1960) הוא שחקן הוקי קרח קנדי מקצועני לשעבר בעמדת המגן.

בורק נחשב בעיני רבים לאחד המגינים הטובים בכל הזמנים ומהמגינים הבולטים בליגת ה-NHL, עם שיא כל הקריירה בשערים, אסיסטים ונקודות עבור עמדה זו. הוא זכה בגביע נוריס למגן הטוב ביותר חמש פעמים, ושש פעמים נוספות סיים במקום השני לגביע זה. הוא אף סיים פעמיים במקום השני לגביע הארט ל-MVP של העונה, מה שנדיר עבור מגן.

בורק שיחק 21 עונות בבוסטון ברואינס, אחד הרצפים הארוכים בליגה (1518, במקום השישי) באותה הקבוצה. עם זאת, בורק מעולם לא זכה בגביע סטנלי עם הקבוצה, ולכן בעונת 1999–2000 ביקש בורק לעבור לקבוצה עם סיכוי גבוה יותר לזכות בגביע. הוא הגיע לקולורדו אוולאנש ובפלייאוף של אותה עונה הוביל את הקבוצה לגמר הגביע. הקבוצה הפסידה בגמר, אך בעונה הבאה היא זכתה בגביע, כאשר בורק עצמו הבקיע את השער המנצח. זה היה המשחק האחרון בקריירה של בורק, והזכייה הפכה אותו לשחקן עם כמות המשחקים הגבוהה ביותר עד לזכייה בגביע סטנלי.

בשנת 2004 נכנס בורק להיכל התהילה של ההוקי קרח. מספר חולצתו, 77, הוצא לגמלאות הן על ידי בוסטון ברואינס והן על ידי קולורדו אוולאנש, מה שהופך אותו לשחקן אחד מבין תשעה בלבד שזכו בכבוד בשתי קבוצות שונות. בורק דורג על ידי ההוקי ניוז בין 100 השחקנים הטובים בהיסטוריית ה-NHL, במקום ה־14.

==קישורים חיצוניים==

* [https://www.nhl.com/player/ray-bourque-8445621 ריי בורק] באתר ה-NHL

קטגוריה:ערכים שבהם תבנית בריטניקה אינה מתאימה
קטגוריה:שחקני הוקי קרח קנדים
קטגוריה:חברי היכל התהילה של ההוקי קרח
קטגוריה:קנדים שנולדו ב-1960
קטגוריה:קנדים ממוצא צרפתי
פפרזה

פפרזה (בגרמנית: Pfersee; בכתיב העברי הארכאי: פפערשׂא או פפערשׂי) היא שכונה במערב אאוגסבורג, שהייתה עד 1911 עיר עצמאית. ב וה-19 התקיימה בה קהילה יהודית גדולה.

==היסטוריה==
פפרזה נזכרת בכתובים לראשונה בשנת 800 לספירה, אך קיים יסוד להניח שהיישוב במקום התקיים ברציפות לפחות מאז ימי הרומאים.

בימי הביניים היה הכפר בבעלות פרטית, סמוך לעיר אאוגסבורג.

החל מאמצע המאה ה-19 חל פיתוח תעשייתי מואץ במקום והוקמו בו מפעלים. בראשית ינואר 1911 השתלב באאוגסבורג כפרבר תעשייתי. בימי מלחמת העולם השנייה העסיקו הנאצים עובדי כפייה ממחנה הריכוז דכאו בפפרזה, בעיקר במפעל של מסרשמיט.

==יהודי פפערשא==
יהודים ישבו בפפערשא כבר מן המאה ה-16. במאה ה-18 הייתה הקהילה היהודית במקום, הקהילה המרכזית באזור, ומקום מושבו של רבה הראשי של שוואביה.

כמה מרבני פפערשא התפרסמו בכינוי "חכמי פפערשא". ביניהם נודעו:
* רבי ליברמן, בן זמנו וחברו של רבי יוסלמן מרוסהיים.
* רבי חנוך הניך, שנמלט מפולין בעת פרעות ת"ח ות"ט לפראג, ולאחר תקופת רבנות קצרה באטינגן הגיע לפפערשא.
* רבי יהודה ליב, בנו, החליף אותו כרבה של פפערשא, הוא השלים את ספרו של אביו "ראשית ביכורים" וחיבר ספרים נוספים. (כיהן בפפערשא במשך 33 שנים ה'תכ"ג, 1663 - ה'תנ"ו, 1696).
* רבי חנוך זונדל, חתנו של רבי יהודה ליב. בנו רבי יעקב יהודה ליב פפערשא היה דיין בקהילות אה"ו, מחבר "לשם זבח"
* רבי יצחק אולמא גינצבורג
* רבי יהודה ליב ב"ר יששכר בער אופנהיים, מחבר "מנחת יהודה" ואחיינו של רבי דוד אופנהיים
* רבי יוסף יוזל (יוזבל)
* רבי יצחק זעקיל עטהויזן (1730–1763), מחבר "אור נעלם"
* רבי אברהם בנימין זאב וולף שפירא (נפטר ב-1792)

באמצע המאה ה-19 גדל היישוב היהודי באאוגסבורג עצמה, בין היתר גם על חשבון היישוב בפפערשא שהלכה והתרוקנה מיהודיה.

ב-1904, בעת כתיבת האנציקלופדיה היהודית, כבר לא ישבו יהודים במקום.

מפורסם גם ש"ס פפערשא, כתב יד של התלמוד הבבלי שהיה בידי הקהילה ומצוטט בספרות התורנית. כתב היד הועבר לאוניברסיטת מינכן, ונודע בכינויו כתב יד מינכן 95. הוא שימש את הרב רפאל נתן נטע רבינוביץ בכתיבת "דקדוקי סופרים".

==קישורים חיצוניים==

* 
* 

==הערות שוליים==

קטגוריה:אאוגסבורג
קטגוריה:קהילות יהודיות בגרמניה
קיילסטיבנטוס

[[גולגולת הייצור]]
קיילסטיבנטוס (שם מדעי: Caelestiventus; פירוש השם: "רוח שמיימית") הוא סוג של פטרוזאור הקרוב לדימורפודון, אשר התקיים בטריאס העליון שלפני 208 מיליון שנה. הוא התגלה בתצורת אבן חול נוגט שבצפון-מזרח יוטה בחפירות בשנת 2007. הוא נקרא בשם בשנת 2018.

הקיילסטיבנטוס הוא הפטרוזאור הלא-פטרודקטילי היחיד שנמצא באזורי מדבר. שאר המעופפים הקדומים נמצאו באזורים לחים יותר. בניגוד לרוב מאובני הפטרוזאורים של הטריאס הוא התגלה כשלד כמעט שלם, מה שמאפשר לדעת עליו פרטים רבים.

הוא היה בעל גולגולת מוצקה וארוכה באורך 17.8 סנטימטרים ומוטת כנפיו הגיעה לאורך 1.5 מטר, מה שהופך אותו לאחד מגדולי הפטרוזאורים של הטריאס. במראהו דמה מאוד לדימורפודון מתור היורה והיה בעל לסת עליונה חלולה כמו מקור קלאו או טוקן וגבוהה. לסת זו הכילה מספר רכסים. הפטרוזאור היה בעל מערכת לסתות בעלות שלושה סוגי שיניים המעוצבות בצורה מחודדת במרכז המקור, שיניים נמוכות וחזקות בקצה ושיניים ארוכות ודקות בקצוות המקור. מבנה זה מרמז שהיה אוכל בשר.

בתקופה זו חיו ביוטה מספר דינוזאורים קטנים עד בינוניים, דמויי-תנינאים וזוחלים דומים. ככל הנראה הוא צד זוחלים קטנים וכן חסרי חוליות, אך לא דגים מאחר שחי בתנאי מדבר. הלסתות המוזרות נועדו להרוג ביעילות טרף.

==קישורים חיצוניים==

קטגוריה:דימורפודונים
קטגוריה:פטרוזאורים שחיו בטריאס
קטגוריה:מאובני טקסונים שתוארו ב-2018
קטגוריה:בעלי חיים שחיו בטריאס עליון באמריקה הצפונית
דימורפודונטיים

דימורפודונטיים (שם מדעי: Dimorphodontidae) היא משפחה של פטרוזאורים פרימטיביים, אשר חיו בין הטריאס העליון ליורה התחתון לפני 182–208 מיליון שנה. לא כל החוקרים רואים בקבוצה זו משפחה ויש הרואים בה ענף בשם "Dimorphodontia". ענף זה הוגדר ב-1870 בידי החוקר הבריטי הארי סיילי. משפחה זו נחשבת לקרובה רחוקה של הרמפורינקוסיים, והשתייכה בעבר לקבוצה הפרפילטית Rhamphorhynchoidea.

משפחה זו כוללת בעיקר את הסוג דימורפודון, שעל שמו קרויה המשפחה. לצידו שויכו גם הפטיינוזאורוס הקדום וכמה חוקרים משייכים לפה גם את הסוג Parapsicephalus הדומה לרמפורינקוס, ולעיתים משויך למשפחה זו. בשנת 2018 שויך למשפחה גם הקיילסטיבנטוס שהתגלה במדבר של יוטה.

משפחה זו כוללת מינים שהגיעו למוטת כנפיים עד אורך מטר וחצי והיו קרובי הפטרודקטיליים המאוחרים יותר. הם היו בעלי לסתות מוארכות בעלות שיניים רבות ונראה שהיו ציידי זוחלים קטנים ולא רק דגים.

==מיון==
* קיילסטיבנטוס (Caelestiventus)
* דימורפודון (Dimorphodon)
* Parapsicephalus?
* פטיינוזאורוס (Peteinosaurus)?

==קישורים חיצוניים==

*
קטגוריה:טקסונים שתוארו בידי הארי סיילי
ג'ורטירנט

ג'ורטירנט (שם מדעי: Juratyrant; פירוש השם: "עריץ היורה") הוא סוג של דינוזאור דמוי טירנוזאור, אשר חי ביורה העליון של אירופה שלפני 149 מיליון שנה. המאובנים שלו התגלו ב-1984 בתצורות Kimmeridge Clay שבדורסט, דרום אנגליה. המאובנים כללו שלד חלקי ובו חוליות גב, חוליות זנב, אגן ועצמות גפיים, אך ללא גולגולת. הוא שויך תחילה לסוג סטוקסוזאורוס (Stokesosaurus) אך הופרד והוגדר בסוגו ב-2013. בסוג נכלל מין אחד, Juratyrant langhami.

הג'ורטירנט הגיע לאורך 2.5 מטר ומבנה גופו רמז על כך שהיה טורף דו-רגלי בעל קרבה לטירנוזאוריים המאוחרים יותר. הוא משויך כיום למשפחה פרוצרטוזאוריים (אם כי יש המתנגדים לכך) או אולי לסטוקסוזאוריים, ונחשב קרוב לסינוטירנוס, הפרוצרטוזאורוס וקרוב מעט גם לאאוטירנוס מהקרטיקון. מבנה הזרועות שלו היה קטן יחסית ולסתותיו הארוכות עוצבו לנגוס בחוזקה ומרמז על כך שהתפתח להתמודד בעיקר עם טרף גדול ומשוריין.

==קישורים חיצוניים==

איור של ג'ורטירנט בסביבתו

קטגוריה:פרוצרטוזאוריים
קטגוריה:דינוזאורים שחיו ביורה עליון באירופה
קטגוריה:טקסונים שתוארו בידי סטיבן ל. ברוסאט
קטגוריה:מאובני טקסונים שתוארו ב-2013
פציהאינה

פציהאינה (שם מדעי: Pachyaena; מילולית: "צבוע עבה") הוא סוג של יונק פרסתן מסדרת המזוניכידים, אשר חי בפלאוגן של אסיה ואירופה ובהמשך גם עבר לאמריקה הצפונית על גשר יבשתי. הוא חי במשך הפלאוגן והאאוקן המוקדם.

המאובנים של הפציהאינה התגלו במספר אזורים, ברובם הגדול בויומינג, ארצות הברית אך גם במונגוליה. לעיתים רבות הוא נמצא לצד מזוניכידים אחרים. הוא תואר לראשונה ב-1874 בידי החוקר אדוארד דרינקר קופ. הוא קיבל את שמו עקב מבנה הלסתות הגדולות שלו שדמו לאלה של צבוע. הם עזרו לבעליהם לפצח עצמות ומזון קשוח דומה. התגלו 5 מינים בסוג זה.

הפציהאינה היה מהגדולים שבטורפים היונקים בתקופתו. המינים הקדומים כמו P. gracilis היו בגודל של זאב ערבות במשקל 24 קילוגרם, אך המאוחרים יותר היו גדולים בהרבה. ממדי המין P. ossifraga הגיעו ל-56.9 קילוגרם והגדול מכולם, P. gigantea הגיע למשקל 129 עד 396 קילוגרם על פי אומדנים משתנים.

יונק זה היה טורף-על שבדומה לצבועים צד חיות גדולות או לחלופין ניזון מנבלות ובזז טרף לטורפים אחרים מהירים ממנו.

== תמונות ==
<gallery>
Pachyaena gigantea.JPG
Hapalodectes serus.JPG|פציהאינה לצד הפלודקטוס (Hapalodectes)
</gallery>

== קישורים חיצוניים ==

קטגוריה:מזוניכידיים
קטגוריה:יונקים שחיו בפלאוגן באסיה
קטגוריה:מגה-פאונה של הפלאוגן באירואסיה
קטגוריה:מאובני טקסונים שתוארו ב-1874
סינוניקס

סינוניקס (שם מדעי: Sinonyx; מילולית: "טופר סין") הוא סוג של יונק מסדרת המזוניכידים, שחי באזור סין במהלך סוף הפלאוקן שבתחילת הקנוזואיקון לפני 56 מיליון שנים מהיום. המאובנים שלו התגלו במחוז אנחווי. סוג זה תואר ב-1995 וכלל מין יחיד - Sinonyx jiashanensis.
== מאפיינים ==
פרסתן זה היה אחד הראשונים שבבני סדרת המזוניכידים, ממנה התפתחו אולי מכפילי הפרסה והלווייתנאים. עם זאת חלק מהחוקרים מעריכים שהוא השתייך לסדרת הקונדילרסים. הוא הגיע לאורך של מטר וחצי ומשקל של 50 ק"ג, בערך כמו זאב אפור מודרני, אך במקום טפרים היו כפות רגליו מכוסות בפרסות. הוא היה בעל גולגולת ארוכה עם 44 שיניים (באופן דומה למרבית היונקים) שכללו שורות של שיניים טוחנות נמוכות וחזקות לאורך הלסת. בקדמת הלסת בלטו זוג ניבים ארוכים מכל צד של הלסת. הלסתות היו בעלות שרירים חזקים מאוד שהיו יכולים לנשוך בעוצמה רבה.

בעבר נחשב הסינוניקס לקרוב לאנדרוסארכוס, אך בהמשך התברר שהאנדרוסארכוס שייך למכפילי פרסה הנחשבים לאבות הלווייתנים, לצד ההיפופוטמיים והאנטלודונטיים. מבנה הגוף של הסינוניקס מזכיר מאוד את אבות הלווייתנים כמו האמבולוצטוס והפקיצטוס, בייחוד במבנה הלסתות ומבנה האוזן. ייתכן שהוא היה מהמזוניכידים שהתפתחו למכפילי פרסה דומים לאנדרוסארכוס.

הוא ניזון מנבלות או שצד ממארב טרף איטי. מבנה גופו לא הותאם למרדף אחרי טרף.

== קישורים חיצוניים ==

קטגוריה:מזוניכידיים
קטגוריה:יונקים שחיו בפלאוקן באסיה
קטגוריה:מגה-פאונה של הפלאוגן באירואסיה
קטגוריה:מאובני טקסונים שתוארו ב-1995